**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Peniaze – čo s nimi?**

**Stručný popis čitateľskej akcie:** Workshop realizovaný pod vedením odborných lektorov zo vzdelávacej agentúry Mladý podnikavec zo Žiliny. Ideový rámec tvorí čitateľská a finančná gramotnosť. Vstup do problematiky je realizovaný teoretickou časťou – formou prezentácie. Nasledujú aktivity, napríklad vedomostné kvízy, ktoré žiaci riešia v papierovej podobe a takisto aj elektronickej podobre s využitím mobilnej aplikácie. Vytvorené skupiny medzi sebou vzájomne súťažia, riešia logické úlohy, ktorých takzvané rozkľúčovanie im pomôže získať správny kód na otvorenie uzamknutej truhlice.

**Názov čitateľskej akcie: Zaostrené na zrak**

**Stručný popis čitateľskej akcie:** Beseda je pripravovaná v spolupráci s Úniou nevidiacich a slabozrakých Slovenska. Žiaci majú možnosť oboznámiť sa aj so špeciálnymi pomôckami určenými pre nevidiacich, vyskúšať si simuláciu zrakových postihov prostredníctvom imitačných pomôcok. Ideou podujatia je priblížiť žiakom denný režim v prípade zdravotného znevýhodnenia a zároveň vzbudiť pocity empatie k týmto spoluobčanom.

**Názov čitateľskej akcie: Čo ja viem?**

**Stručný popis čitateľskej akcie:** Ide ovedomostný kvíz, ktorý je inšpirovaný televíznou súťažou *Čo ja viem?* Predmetom otázok je obsah učiva zo slovenského jazyka a literatúry podľa ročníkov. Súťažia buď triedy medzi sebou, alebo v rámci jednej triedy súťažia dievčatá verzus chlapci.

**Vypracovala:**

*Mgr. Ivona Machová (04 .09. 2024)*

*Tribečská knižnica v Topoľčanoch*

*Čsl. armády 28*

*955 35 Topoľčany*

*Tel.: 038/746 35 14*

*E-mail:* *metodika@kniznicatopolcany.sk*